મળતી માહિતી મુજબ વાઘોડિયા તાલુકાનાં રસુલાબાદ ગામનાં પરમાર ફળિયામાં રહેતા અને ગામના સરપંચ કોકિલાબહેનના પતિ બળવંતભાઇ નગીનભાઇ રોહિતે (ઉં.વ.૩૪) પોતાના ખેતરમાં ઝેરી દવા પી લીધી હતી. દવા પીધા બાદ બળવંતભાઇ બેભાન થઇ ગયા હતા. તુરંત જ તેઓને વાઘોડિયા પ્રાથમિક આરોગ્ય કેન્દ્રમાં લઇ જવામાં આવ્યા હતાં. પરંતુ તેઓની તબિયતમાં કોઇ સુધારો ન થતાં તેઓને વધુ સારવાર માટે વડોદરા સયાજી હોસ્પિટલમાં લાવવામાં આવ્યાં હતાં.